Kort før klokken 16 er der udbrudt brand på fjerde sal hos SKAT i Aalborg. Det brænder kraftigt, og der er sendt adskillige brandbiler og redningsfolk til stedet. - Det brænder lige nu, og vi har foreløbigt ingen meldinger om personskader i forbindelse med branden, oplyser vagtchef hos Nordjyllands Politi, Poul Badsberg. - Ilden er opstået på en altan ud for kantinen, som bruges af rygere. Da branden brød ud var 50-100 mennesker samlet i kantinen til et arrangement, og de blev evakueret, da brandalarmen gik, oplyser vagtchefen. Skibsbyggerivej i Aalborg er igen åben for trafik.
En voldsom brand er brudt ud i SKATs kontorbygning i det centrale Aalborg.